**ИЗВЕШТАЈ О САМОВРЕДНОВАЊУ РАДА ШКОЛЕ**

**ЗА ШКОЛСКУ 2022/23. ГОДИНУ**

**ОБЛАСТ : ЕТОС**

***5.1. УСПОСТАВЉЕНИ СУ ДОБРИ МЕЂУЉУДСКИ ОДНОСИ***

***5.1.1. У школи постоји доследно поштовање норми којима је регулисано понашање и одговорност свих.***

Mеђуљудски односи у школи регулисани су: Кућним редом школе, Правилницима о понашању ученика, родитеља , Правилником о дисциплинској и материјалној одговорности запослених, Правилником о награђивању запослених, Правилником о обављању друштвено-корисног, односно хуманитарног рада. Ове године, на предлог наставника и одлуку Савета родитеља детаљно је дефинисан кодекс облачења у оквиру већ постојећег правилника.

Запослени у школи односе се према ученицима, родитељима и колегама једнако и без предрасуда у односу на њихов социјални статус, верску, националну и полну припадност .

Закључак:

У школи се поштују норме којима је регулисано понашање и одговорност свих.

Ниво остварености: 4

***5.1.2. За дискриминаторско понашање у школи доследно се примењују мере и санкције.***

У школи није дозвољена дискриминација између ученика, ученика и наставника, и наравно, ни међу запосленима. Доказ о примени ових докумената су: Евиденција о вођењу дисциплинских поступака за ученике и запослене, Књига евиденције (део који се односи на спроведене васпитно-дисциплинске мере и похвале и награде), Евиденција педагошко-психолошке службе и записници са седница Наставничког већа.

Ниво остварености: 4

***5.1.3. За новопридошле ученике и запослене у школи примењују се разрађени поступци прилагођавања на нову школску средину.***

За наставнике приправнике постоји протокол који се примењује: сарадња са секретаром школе, педагошко-психолошком службом и ментором. Стручни сарадници и директор планирају и заједно са изабраним менторима реализују активности у вези са увођењем приправника у посао.

За ученике, такође постоје поступци прилагођавања на нову школску средину, што прате одељенске старешине, педагог школе, наставници, уз подршку директора школе. Ове школске године дошла су нам и два ученика из иностранства, без знања српског језика, те су наставници и учитељива у сарадњи са педагогом школе направили компензаторски план.

Доказ су евиденције наставника, педагога и директора школе.

Ниво остварености: 4

***5.1.4. У школи се користе различите технике за превенцију и конструктивно решавање конфликата.***

Школа има Правилник о безбедности ученика и свих запослених као и Програм заштите ученика од насиља, злостављања и занемаривања;

У Школи се прате сви случајеви насилног понашања и реагује се у складу са Протоколом о заштити ученика од насиља, злостављања и занемаривања у образовно-васпитним установама;

У Школи се реализују превентивне активности које промовишу ненасилно понашање (радионице на часовима одељењских заједница, спортска такмичења на свим нивоима, информисање ученика од стране одељењских старешина о врстама насиља и начинима реаговања);

У Школи је оспособљен видео-надзор који функционише на задовољавајућем нивоу и у функцији је подизања безбедности на виши ниво. Ове године је видео-надзор појачан допунским камерама;

Предузимају се мере за разрешавање конфликата и проблема у комуникацији када до њих дође;

У школи постоји мрежа за решавање проблема насиља.

Формиран је Тим за заштиту ученика од насиља, злостављања и занемаривања, а имена чланова тима истакнута су у зборници.

Дежурства наставника су редовна и у већој мери сви наставници поштују своје обавезе;

У школи постоји Ученички парламент.

Ниво остварености: 4

**Кључне снаге:**

* Међусобни односи у школи су без предрасуда у погледу социјалног статуса, вероисповести, националне и полне припадности међу запосленима и у већој мери међу ученицима.
* У школи је видљиво и јасно изражен негативан став према насиљу.

**Слабости:**

* Побољшати безбедност ученика у школи поправљањем мање безбедних места у школском дворишту.

**Напомена:**

***Акциони план***: Радити на сталном побољшању безбедности ученика кроз разне облике образовно-васпитног рада, укључивањем што већег броја актера из школе и ван ње, кроз разне радионице и јавне трибине, часове одељенских старешина, анкете...

 **Процена оставрености стандарда 5.1. је 4**

***5.2. РЕЗУЛТАТИ УЧЕНИКА И НАСТАВНИКА СЕ ПОДРЖАВАЈУ И ПРОМОВИШУ***

***5.2.1. Успех сваког појединца, групе или одељења прихвата се и промовише као лични успех и успех школе.***

Књигом обавештења информишу се сви ученици и запослени кад поједини ученик или група ученика освоји одређену награду на такмичењима, конкурсима итд. Запослени се похваљују на Наставничкоом већу школе.

Ниво остварености: 4

***5.2.2. У школи се примењује интерни систем награђивања ученика и запослених за постигнуте резултате.***

У школи постоји Правилник о награђивању, али пошто нема средстава ни ученици ни запослени се не награђују. Ученицима и наставницима се додељују дипломе израђене у школи за интерне конкурсе на нивоу школе. Ученицима се додељују посебне дипломе из наставног предмета на крају 8. разреда, Вукова диплома, као и диплома Ученик генерације, али без материјалне награде. Запосленима се додељује пригодан поклон приликом одласка у пензију.

Ниво остварености: 2

***5.2.3. У школи се организују различите активности за ученике у којима свако има прилику да постигне резултат/успех.***

Сваки ученик у школи има прилику да покаже своје афинитете кроз рад разноврсних секција, спортских такмичења, учешћем на смотрама, кросу, такмичењима из наставних предмета, у оквиру пројектне наставе.

Ниво остварености: 4

***5.2.4. Ученици са сметњама у развоју и инвалидитетом учествују у различитим активностима установе***

У зависности од врсте и степена сметњи у развоју или инвалидитета, ученицима се пружа могућност учешћа у активностима које они могу да обаве и воле. Укључују се у спортска такмичења, припреме за разне свечаности манифестације...

Ниво остварености: 4

**Процена оставрености стандарда 5.2. је 3**

***5.3. У ШКОЛИ ФУНКЦИОНИШЕ СИСТЕМ ЗАШТИТЕ ОД НАСИЉА.***

***5.3.1. У школи је видљиво и јасно изражен негативан став према насиљу.***

На местима која су видљива за све истакнути су Правилници о кућном реду и понашању све три групе учесника у васпитно-образовном процесу (запослени, ученици и родитељи)

Ниво остварености:4

***5.3.2. У школи функционише мрежа за решавање проблема насиља у складу са Протоколом о заштити деце/ученика од насиља, злостављања и занемаривања у образовно-васпитним установама.***

Јасно су дефинисани сви учесници у решавању проблема насиља.

Мрежа је усаглашена са захтевима из Протокола и Посебног протокола.

Сви чланови мреже и кораци у поступању су дати на увид свима који бораве у установи или је посете.

Ниво остварености: 4

***5.3.3. Школа организује активности за запослене у школи, ученике и родитеље, које су директно усмерене на превенцију насиља.***

Школа организује неке од планираних активности за запослене у школи и мноштво активности за ученике на састанцима Наставничког већа, Ученичког парламента, Савету родитеља, родитељским састанцима и ЧОС-овима.

Ниво остварености: 4

***5.3.4. Школа организује посебне активности подршке и васпитни рад са ученицима који су укључени у насиље (који испољавају насилничко понашање, трпе га или су сведоци).***

Школа је ове школске године организовала велики број различитих активности подршке и васпитног рада са свим ученицима који су на било који начин укључени у насиље:

-групни родитељски састанци у одељењима где су се појавили случајеви насиља;

-појачан васпитни рад са учесницима у насиљу;

- изрицање васпитно-дисциплинских мера учесницима у насиљу;

- ИПЗ за ученике учеснике у насиљу

Слабост: Школа ове године није успела да спроведе планирану превентивну активност организовања трибина које би држали стручњаци који нису из установе.

Ниво остварености : 3

Кључне снаге:

· У школи је видљиво и јасно изражен негативан став према насиљу

· Установа са Тимом за заштиту од дискриминације, насиља, злостављања и занемаривања редовно прати и примењује све прописе, дописе и измене Протокола и Правилника из ове области

· Унутрашња мрежа за спречавање дискриминације, насиља, злостављања и занемаривања је квалитетно сачињена и нема слабих карика; чланови мреже по приоритету деловања су видљиви на три огласна места у згради

· У установи се спроводи свакодневно дежурство наставног и ненаставног особља, а укључени су и сами ученици у вршење ове дужности

Слабости:

· Школа ове године није успела да спроведе планирану превентивну активност организовања трибина које би држали стручњаци који нису из установе, а релевантни су за дату област.

**Процена оставрености стандарда 5.3. је 3**

***5.4. У ШКОЛИ ЈЕ РАЗВИЈЕНА САРАДЊА НА СВИМ НИВОИМА.***

***5.4.1. У школи је организована сарадња стручних и саветодавних органа.***

У школи је организована сарадња стручних и саветодавних тела која су регулисана актима школе, Школским програмом и Годишњим планом рада школе. У школи се редовно одржавају седнице Одељењских већа, Наставничког већа, састанци стручних већа, актива и Педагошког колегијума. Предметни наставници, директор и стручни сарадник су отворени за пружање конкретне подршке у зависности од тренутних услова и могућности школе.

Ниво остварености: 4

***5.4.2. Школа пружа подршку раду Ученичког парламента и другим ученичким тимовима.***

Ученички парламент у школи добија подршку за свој рад. Ученици су носиоци иницијативе за бројне активности едукативног, културног и хуманитарног типа. На седницама Ученичког парламента представници одељењских заједница износили су своје предлоге за унапређење живота у школи. Предметни наставници, директор и стручни сарадник су отворени за пружање конкретне подршке ђацима.

Ниво остварености: 4

***5.4.3. У школи се подржавају иницијативе и педагошкa аутономијa наставника и стручних сарадника***

Управа школе подржава сваку иницијативу која се односи на усавшавање и иновиције у образовно-васпитном процесу. У школи се подржавају иницијативе и педагошкa аутономијa наставника и стручних сарадника које унапређују васпитно-образовни процес.

Ниво остварености: 4

***5.4.4. Родитељи активно учествују у животу и раду школе.***

Школа развија и негује различите облике активног учешћа родитеља у животу школе. Родитељи учествуjу у животу и раду школе путем индивидуалних разговора, родитељских састанака, дана отворених врата, Савета родитеља, Школског одбор, а могу се информисати и на сајту школе где се редовно ажурирају активности које се спроводе у школи. Родитељи су укључени у рад појединих тимова у школи, активно учествују у припремама различитих манифестација и прослава у школи.

Ниво остварености: 4

***5.4.5. Наставници, ученици и родитељи организују заједничке активности у циљу јачања осећања припадности школи.***

Ученици, наставници и родитељи организују заједничке активности чији је циљ јачање осећања припадности школи. У школи се организују школске манифестације за пријем првака, Дан школе, Свети Сава, спортски турнири и друге ваннаставне активности (хуманитарне акције, ликовни и литерарни конкурси... у чијој реализацији активно сарађују и учествују наставници, ученици и родитељи.

Школа планира и остварује сарадњу са васпитно-образовним, културним,спортским и другим институцијама које се баве децом и породицом.

Ниво остварености: 3

КЉУЧНЕ СНАГЕ:

* У школи се током читаве школске године организују различите активности како

би се омогућио целокупан развој личности ученика;

* У школи се негује тимски рад и реализује различите тимске активности;
* Школа реализује сарадњу са различитим институцијама у циљу остваривања

програмских циљева;

СЛАБОСТИ

* Потребно је повећати доступност стручне подршке заинтересованих родитеља који желе да раде на унапређењу родитељских компетенција.
* Потрбно је организовати заједничке излете, дружења, путовања...

**Процена оставрености стандарда 5.4. је 4.**

***5.5. ШКОЛА ЈЕ ЦЕНТАР ИНОВАЦИЈА И ВАСПИТНО-ОБРАЗОВНЕ ИЗУЗЕТНОСТИ.***

***5.5.1. Школа је препознатљива као центар иновација и васпитно-образовне изузетности у широј и ужој локалној и стручној заједници.***

Током школске године школа се препознаје као центар иновација васпитно-образовне изузетности у широј и ужој локалној и стручној заједници. То се постиже промовисањем резултата ученика и наставника у средствима јавног информисања (ICO Odzaci), на сајту школе <http://oskolakaravukovo.weebly.com> , друштвеним мрежама <https://www.facebook.com/osborastankovickaravukovo> , приватним блоговима и налозима наставника, летопису школе, свечаностима у оквиру школе током године, књизи обавештења и др.

Ниво остварености: 4

***5.5.2. Наставници континуирано преиспитују сопствену васпитно-образовну праксу, мењају је и унапређују.***

Наставници током године присуствују семинарима и обукама да би унапредили свој рад и напредовали. Наставници и ученици изражавају висока очекивања у погледу резултата рада организовањем припремне наставе за полагање завршног испита, такмичења, додатног рада са ученицима (дневници рада, годишњи и оперативни планови рада наставника ). Многи наставници су прошли семинар "Обука за реализацију нових програма наставе оријентисане ка исходима учења" и и обуку "Дигитална учионица" и наставиће да активно учествују и унапређују свој рад.

 Ниво остварености: 4

***5.5.3. Наставници нова сазнања и искуства размењују са другим колегама у установи и ван ње.***

Наставници на састанцима стручних тимова размењују искуства са другим колегама у установи и ван ње. Професионалним оснаживањем путем обука наставника, стручних сарадника за унапређивање наставе, наставници прате и вреднују резултате процеса учења и размењају искуства са другим колегама у установи и ван ње.

Ниво остварености: 4

***5.5.4. Резултати успостављеног система тимског рада и партнерских односа на свим нивоима школе представљају примере добре праксе.***

Сви тимови у школи добро функционишу и представљају примере добре праксе. Сарадња руководећих, стручних и саветодавних тела је добра.

Ниво остварености: 4

***5.5.5. Школа развија иновативну праксу и нова образовна решења на основу акционих истраживања.***

Одељенске старешине на ЧОС-у прикупљају информације од ученика путем анкета, али се то у мањој мери користи.

Ниво остварености: 3

ИДЕНТИФИКОВАНЕ КЉУЧНЕ СНАГЕ:

* У школи се током читаве школске године промовишу и подржавају резултати ученика и наставника;
* Наставници континуирано прате свој рад, размењују искуства са другим колегама и тако га мењају и усавршавају;
* Школски тимови добро функционишу.

**Процена оставрености стандарда 5.5. је 4.**

На основу процене остварености свих стандарда и показатеља из области **ЕТОС** утврђено је да је ниво остварености ове области квалитета рада установе **4 .** На основу уочених недостатака сачињен је Акциони план за отклањање слабости у раду установе који ће бити полазна тачка за даљи развој и напредак у раду установе.

**Акциони план за унапређење рада установе сачињен на основу слабости утврђених самовредновањем области квалитета рада установе**

| ***Област квалитета*** | Етос |
| --- | --- |
| ***Циљ унапређења*** | * Организовати предавања и трибине
* Организовати заједничке активности са родитељима
* Пронаћи донаторе ради награђивања
* И даље радити на испитивању међусобне сарадње са свим актерима образовања и васпитања, уочавању слабости и прављење плана за превазилажење истих
 |
| ***Индикатор*** | ***Утврђене слабости*** | ***Активности утврђене на основу постављених приоритета*** | ***Време реализације*** | ***Носиоци активности*** | ***Начин праћења реализације*** | ***Критеријум успеха******( очекивани исходи)*** |
| ***5.3.4. Школа организује посебне активности подршке и васпитни рад са ученицима који су укључени у насиље (који испољавају насилничко понашање, трпе га или су сведоци).*** | Недовољно сарадње и организовања трибина, предавања од стране других институција | Организовати предавања, јавне трибине у сарадњи са институцијама које се баве неприхватљивим облицима понашања | Током године | Директор и чланови Тима за заштиту ученика од дискриминације, насиља, злостављања и занемаривања | Записници | Организовање предавања |
| ***5.4.5. Наставници, ученици и родитељи организују заједничке активности у циљу јачања осећања припадности школи.*** | Заједничка одељењска дружења, излети, путовања родитеља, ученика и наставника нису у довољној мери заступљена | Организовати заједничке излете, дружења, путовања | Током године | Директор, родитељи, одељењске старешине Ученички парламент | Школска евиденција активности, видео записи или фотографије изведених активности | Огранизовање активности |
| ***5.2.2. У школи се примењује интерни систем награђивања ученика и запослених за постигнуте резултате.*** | Ученици и запослени се не награђују материјално за своје успехе | **Пронаћи донаторе како би се, првенствено ученици, наградили књигом, школским прибором и сл. За своје успехе на такмичењима и крају осмогодишњег школовања.** | Током целе године. | Директор, наставници |  | Ученици ће бити награђивани поводом Дана школе или на крају наставне године |
| И даље радити на испитивању међусобне сарадње са свим актерима образовања и васпитања, уочавању слабости и прављење плана за превазилажење истих | **Анкете наставника, ученика, родитеља** | Током првог полугодишта | Директор, наставниц, чланови тима за Етос |  | Проналазити различите методе и активности превазилажења слабости |